ས་ནི། ། སྙིང་རྗེའི་ཆུ་གཏེར་དེས་བཙལ་ནས། །དེ་དག་རྣམས་ལ་རིན་ཆེན་་
ཚོགས། །དབུལ་བའི་རབ་རིབ་འཕྲོག་པ་བྱིན། །རིན་ཆེན་ཚོགས་དེ་དེ་དག་ལ། །སོལ་བའི་
ཕུང་པོ་ཉིད་དུ་གྱུར། །གང་ཕྱིར་ནོར་བུ་རྡོ་རང་བཞིན། །རིན་ཆེན་མི་རྣམས་སྐལ་པ་འོ། །དེ་
དག་འོངས་ནས་དེ་ལ་སྨྲས། །རྨི་ལམ་ནོར་ནི་མཐོང་བ་བཞིན། །རིན་ཆེན་མིང་གི་སོལ་ཕུང་
དེ། །ཁྱོད་ཀྱིས་བདག་ཅག་རྣམས་ལ་བྱིན། །སྐྱེ་བོ་ནོར་ཆེན་རྙེད་པ་ཡིས། །འཕྲལ་ལ་མཐོན་
པོ་ཐོབ་གྱུར་པ། །སྐད་ཅིག་ཁོ་ནས་དེ་ཟད་ལས། །ཡོངས་སུ་ཉམས་པ་མི་འཚོ་འོ། །ཞེས་པ་དེ་
དག་ཚིག་ཐོས་ནས། །མཁས་པ་སྙིང་རྗེའི་གཏེར་དག་གིས། །དེར་སྨྲས་བསོད་ནམས་དམན་
རྣམས་ལ། །རིན་ཆེན་རིན་ཆེན་མིན་ཉིད་འགྱུར། །ཁྱེད་ཀྱིས་སྔོན་ནི་རྨོངས་པ་ལས། །ལེགས་
བྱས་ཚོགས་ནི་མ་བྱས་པ། །དེས་ན་རིན་ཆེན་ཕུང་པོ་འདི། །ཁྱེད་ལ་སོལ་བའི་ཕུང་པོར་
གྱུར། །རིན་ཆེན་རྣམས་ནི་འབད་ནས་བཟུང་ཡང་བསོད་ནམས་ཟད་པ་ལས། །རིང་དུ་འགྲོ་
ཞིང་སྐལ་བ་ལྡན་པ་ལས་ཀྱང་ཉེ་བར་འོངས། །ནོར་རྣམས་སྒྲུབ་པ་དག་ནི་རྒྱ་ཆེ་མྱ་ངན་མཚན་
མ་ཉིད། །ནོར་ནི་ལེགས་བྱས་དག་ལ་རབ་ཞུགས་རིགས་པའི་སེམས་ཉིད་དོ། །དེ་སླད་ཁྱེད་
ཀྱིས་དགེ་སློང་གི། །དགེ་འདུན་ཟས་ལ་སྟ་གོན་མཛོད། །ལོངས་སྤྱོད་ཕུན་སུམ་ཚོགས་པའི་
ཚོགས། །བདག་གིས་ཁྱེད་ལ་ཕུན་ཚོགས་བགྱི། ་ཞེས་བརྗོད་དེ་ཡི་ནོར་དང་ཟས། །ཕུན་སུམ་
ཚོགས་པ་བྱིན་པ་དེས། །སངས་རྒྱས་ལ་སོགས་དགེ་འདུན་རྣམས། །དེ་དག་གིས་ནི་ཉིན་
གཅིག་མཆོད། །དགེ་འདུན་ཇི་ལྟ་བཞིན་མཆོད་ནས། །སྐད་ཅིག་སྨོན་ལམ་དེ་དག་གིས། །
བདག་ཅག་རྣམ་ཡང་དབུལ་པོར་ནི། །མ་གྱུར་ཅིག་ཅེས་བྱ་བ་བྱས། །དེ་ནས་མཁས་པའི་ཚིག་
219

མཛད་བརྒྱ་དཔག་བསམ་འཁྲི་ཤིང་།
དག་གིས། །དེ་དག་སོང་བས་མདུན་དུ་ནི། །སོལ་ཕུང་དེ་ཉིད་རིན་ཆེན་གྱི། །ཕུང་པོ་ཉིད་དུ་
གྱུར་པ་མཐོང་། །དེ་ནས་མཁས་པ་གཞོན་ནུ་ནི། །མཐུ་དང་ལྡན་པའི་ཁྱིམ་ཉིད་དུ་ །རྣམ་
པར་བཞག་པའི་གཏེར་དག་ནི། །གེགས་མེད་བརྒྱ་དག་བྱུང་བར་གྱུར། ། ཆོས་ཤེས་དེ་ཡི་
ལུགས་བསྲུང་ཀླད། །རྒྱལ་པོ་གསལ་རྒྱལ་ཉིད་ལ་ནི། །གཏེར་གྱི་དྲུག་ཆ་ཕུལ་དེ་ཡང་། །དེ་ལ་
སོལ་བ་ཉིད་དུ་གྱུར། །གཞོན་ནུ་ཉིད་ཀྱི་བསོད་ནམས་ཀྱིས། །གཏེར་གྱི་ཚོགས་འདི་སྤྱད་བྱ་
ཡིན། །ཞེས་པའི་ཚིག་འདི་བར་སྣང་ལས། །དེ་ནས་ས་ཡི་བདག་པོས་ཐོས། །གཞོན་ནུ་ཉིད་
ཀྱི་ཚིག་གིས་ནི། །གཏེར་རྣམས་དག་ནི་གཏེར་ཉིད་དུ། །སླར་གྱུར་ངོ་མཚར་བཅས་པ་ཡིས། །
མི་བདག་གིས་ནི་དེ་ཁྱིམ་སྤྲིངས། །དེ་ནས་ནོར་རྣམས་མ་ལུས་པ། 'གཞོན་ནུ་བསམ་པ་ཡོངས་
པ་ཡིས། །བྱིན་ནས་ཕུན་སུམ་ཚོགས་པ་རྣམས། །དབུལ་པོའི་ཁྱིམ་དུ་གནས་པར་བྱས། །དེ་
ནས་འཁོར་བ་སྙིང་པོ་མེད། །རྣམ་པར་དཔྱད་ཕྱིར་ཆགས་བྲལ་བ། །བརྟན་པ་དེ་ཡིས་མི་རྟག་
ཉིད། །ཡང་དག་བསམས་ནས་ཕ་ལ་སྨྲས། །ཡབ་གཅིག་དཀའ་ཐུབ་ནགས་སུ་བདག །འགྲོ་
བ་རེ་ཞིག་གནང་བར་མཛོད། །སྐྱེ་བ་བརྒྱ་ཡི་ལྷག་མ་ཡི། །འབྱོར་པ་ཉིད་ཀྱིས་བདག་ཉོན་
མོངས། །འཇིག་རྟེན་གསུམ་གྱི་ཕུན་ཚོགས་ཐོབ་ །གང་དུ་སྤྱད་བྱ་ཉིད་འགྱུར་བ། །འབྱུང་པོ་
ཀུན་གྱི་ཚེ་ཡི་ནི། །སྣོད་འདི་ཤིན་ཏུ་ཆུང་བ་ཉིད། །གང་ཞིག་གྲང་ལ་རྒྱུན་དུ་བདག་གིས་རེག་
བྱ་འཇམ་པའི་གོས་ཀྱིས་གཡོགས་བྱ་ཞིང་། །གང་ཞིག་གདུང་ལ་བདག་གི་དཔལ་གྱི་དུམ་བུ་
བསིལ་བའི་བྱུགས་པས་བྱུག་པ་བྱ། །གང་གི་དོན་དུ་དུག་མཚོན་མེ་དང་ལག་འགྲོའི་ཚོགས་
ལས་མཆོག་ཏུ་འཇིགས་པ་འཐོབ། །བདག་གི་ལུས་འདི་གནོད་པ་དག་ལས་ཡོངས་སུ་བསྲུངས་
ཀྱང་འཇིག་པ་ཉིད་དུ་འགྱུར། །ལོངས་སྤྱོད་ལས་ནི་ཆགས་བྲལ་བདག ། དགའ་བའི་རབ་
བྱུང་བླངས་ནས་ནི། 'ནགས་སུ་གནས་ཤིང་བསམ་པ་ཡིས། །གདུངས་པ་སེམས་ཀྱི་གཟིར་བ་
འཕྲོག ། ཅེས་བརྗོད་ཡབ་ཀྱིས་ཁས་བླང་ནི། །བྱས་ཤེས་ཡུལ་ལ་ཆགས་པ་ཡི། །འཆིང་བ་དེ་
ཡིས་ཡོངས་བཏང་ནས། །ཤཱ་རིའི་བུ་ཡི་གནས་སུ་སོང༌། །དེར་ནི་དེ་ཡིས་རབ་ཕྱུང་སྟེ། །ལག་
ན་ ལྷུང་བཟེད་ཆོས་གོས་ཅན། ། དེ་ཡི་རྗེས་འབྲང་ཉིད་གྱུར་ནས། ། བརྟུལ་ཞུགས་ཀྱིས་
བསྡམས་རྣམ་པར་རྒྱུ། ། ཞིང་པ་རྣམས་ཀྱིས་བསྟན་པ་ཡིས། །ཞིང་ནས་ཞིང་ལ་འཇུག་པའི་
ཆུ། །ལམ་ནས་བགྲོད་པ་དེ་མཐོང་ནས། །ཡ་མཚན་ལས་ནི་འདི་ལྟར་བསམས། །ཀྱེ་མ་སེམས་
མེད་ཆུ་རྣམས་ཀྱང་། །བསྒྲུབས་པའི་ལམ་ནས་བགྲོད་པ་ཡིས། །ལས་ནི་ཡང་དག་སྒྲུབ་མཐོང་
སྟེ། ་ལུས་ཅན་རྣམས་ལ་
ལ་མ་ཡིན་ནོ། །ཞེས་བསམས་བགྲོད་པས་མདུན་དུ་ནི། །མདའ་མཁན་
དག་གིས་མདའ་བསྲོས་ཤིང་། །དྲང་པོར་བྱེད་པ་མཐོང་གྱུར་ནས། །བློ་ལྡན་མཆོག་དེས་རབ་
ཏུ་བསམས། །མདའ་ནི་སེམས་མེད་འདི་དག་རྣམས། །གདུང་བས་དྲང་པོ་ཉིད་འགྱུར་ཏེ། །
ལུས་ ཅན་འཁྱོག་པོ་ རྣམས་དག་ནི། ། འཁོར་བའི་གདུང་
ང་བས་ཀྱང་མ་ཡིན། ། ཞེས་སེམས་་་
མདུན་དུ་ཤིང་མཁན་གྱིས། །ཤིང་རྟའི་འཁོར་ལོ་ཉིད་བྱས་པའི། །བརྟན་པའི་གཟུགས་རྣམས་
མཐོང་གྱུར་ནས། །སླར་ཡང་ཡང་དག་སེམས་པར་གྱུར། །ཀྱེ་མ་སེམས་མེད་ཤིང་རྣམས་ནི། །
220

ཡལ་འདབ་བཞི་བཅུ་རྩ་གཉིས་པ། མཁས་པའི་རྟོག
རྟོགས་པ་བརྗོད་པ།
བཟོ་ཡི་སྦྱོར་བས་སྐད་ཅིག་ལས། །ལས་སུ་རུང་བ་ཉིད་འགྱུར་ཏེ། །ལུས་ཅན་རྣམས་ཀྱི་སེམས་
མ་ཡིན། །འདི་དག་བསམས་ཤིང་ཡང་དག་སོང་། །ཆོས་བཟང་ངེས་པ་ལ་གུས་པ། །དེ་ཡིས་
སློབ་དཔོན་ལ་སྨྲས་པ། །མཉེས་གཤིན་ཕ་ལ་བུ་ཡིས་བཞིན། །འཕགས་པ་ཉིད་ ནི་ བསོད་
སྙོམས་ལ། །དེ་རིང་བདག་གི་ཆེད་དུ་གཤེགས། །ཁྱོད་ཀྱི་བསྟན་པ་རང་ཉིད་ཀྱི། །བརྟུལ་
ཞུགས་བདག་གིས་བསམ་པར་བགྱི། །ཞེས་ཏེ་ཟས་ཀྱི་བྱ་བ་ནི། །མཁན་པོ་ལ་གསོལ་་མཁས་པ་
ནི། །དེ་སོང་ཚེ་ན་དེས་བསྟན་པའི། །གཙུག་ལག་ཁང་གི་ཁང་པར་ཞུགས། །དེ་ནི་གཡོ་མེད་
སྐྱིལ་ཀྲུང་བཅས། །ལུས་ནི་དྲང་པོ་ཉིད་དུ་བྱས་ །དྲན་པ་སྔོན་དུ་བྱས་ནས་ནི། །དེ་ཡིས་རང་
གི་ཆོས་ལ་བསམས། །དེ་ནི་ཏིང་འཛིན་ལ་ཞུགས་ཚེ། །ནོར་འཛིན་འཛིན་མ་འཛིན་བྱེད་
བཅས། །མ་ལུས་ཆུ་གཏེར་ཆུ་རླབས་ཀྱིས། །དུ་ཀུ་ལ་ཡི་གོས་ཅན་གཡོས། །ངེས་པའི་བསམ་
གཏན་དེ་ཤེས་ནས། །གེགས་མེད་གྲུབ་སླད་བརྒྱ་བྱིན་གྱིས། །ཕྱོགས་སུ་བསྲུང་སླད་ཕྱོགས་
སྐྱོང་ནས། ། ཟླ་བ་ཉི་མར་བཅས་པ་བསྐོས། །དེ་ནས་བཅོམ་ལྡན་ཀུན་མཁྱེན་གྱིས། །དེ་ཡི་
དགེ་རྩ་སྨིན་པ་ལས། །གྲུབ་པ་ཉེ་བར་གནས་པ་དག ། མཁྱེན་ནས་སྐད་ཅིག་ཡང་དག་
བསམས། །འདི་ཡིས་དགྲ་བཅོམ་ཉེ་བ་ལ། །གལ་ཏེ་ཤཱ་རིའི་བུ་འོངས་ནས། །སྒོ་ནི་རབ་ཏུ་
བརྡུངས་པ་ན། །བར་དུ་བགེགས་འདི་ཐེ་ཚོམ་མེད། །དེ་ནས་དེ་ནི་འོང་བ་ཡིས། །སྔོན་དུ་
བདག་རང་ཉིད་སོང་སྟེ། ། སྣ་ཚོགས་འདྲི་བ་ལ་བརྟེན་པའི། །གཏམ་གྱི་དུས་ནི་དབྲོག་པར་
བྱ། །དེ་ལྟར་དགོངས་ནས་བཅོམ་ལྡན་འདས། །རང་ཉིད་ཕྱོགས་དེར་བྱོན་ནས་ནི། །དགེ་
སློང་དེ་ནི་འོང་བ་དག ། གཏམ་གྱིས་ཐོགས་པ་ཉིད་དུ་བྱས། །ལྷ་ཡི་མཐུ་ལས་མཁར་བགྲོད་
རྣམས། ། སྒྲ་མེད་ལུས་ནི་བསྡམས་གྱུར་པའི། །འཇིག་རྟེན་དུ་ནི་མཁས་པ་ཡིས། །རླུང་མེད་
སྒྲོན་མ་ཉིད་མཚུངས་ཐོབ། །དེ་ཡིས་རྒྱུན་ཞུགས་འབྲས་བུ་ལས། །སྟེང་དུ་ལན་ཅིག་ཕྱིར་འོང་
ཐོབ། །ཕྱིར་མི་འོང་གི་འབྲས་ཐོབ་ནས། །དེ་ནས་དགྲ་བཅོམ་འབྲས་བུ་ཐོབ། །དེ་ནས་གཏམ་
གྱི་མཇུག་ཏུ་ནི། །བདེ་གཤེགས་གཤེགས་ཏེ་རང་གནས་སུ། །ཤཱ་རིའི་བུ་ཡིས་ཞུགས་པ་ན། །
སློབ་མ་ཉི་མ་བཞིན་དུ་མཐོང་། །སྲིད་པའི་འཆིང་བ་རྣམས་བཏང་ཞིང་། །འཕྲལ་ལ་ཐར་པ་
དེ་མཐོང་ནས། །དེ་ཡིས་གྲུབ་པ་དུས་བཞི་བརྒྱས། །ཐོབ་བྱ་དེ་ནི་དེ་ཡིས་བསྔགས། །དེ་ཡིས་
དགྲ་བཅོམ་གནས་ཐོབ་པར། །འགྲོ་ལ་གྲགས་པ་དེ་ཐོས་ནས་ །དགེ་སློང་རྣམས་ཀྱིས་དེ་ཡི་
གཏམ། །དྲིས་ཤིང་བཅོམ་ལྡན་རྒྱལ་བས་གསུངས། ། དེ་བཞིན་གཤེགས་པ་བཅོམ་ ལྡན་་
འདས། །འོད་སྲུངས་ཝཱ་རཱ་ཎ་སཱིར་སྔོན། །དགེ་སློང་སྟོང་ཕྲག་ཉི་ཤུ་དང༌། ། ལྷན་ཅིག་གྲོང་
ཁྱེར་བ་རྣམས་ཀྱིས། །དང་བས་ཕུལ་ཞིང་གཙང་མ་ཡི། །ལོངས་སྤྱོད་ཡིད་འོང་ཐམས་ཅད་
ཀྱིས། །མཆོད་ཅིང་དུས་ནི་ཇི་སྙེད་ཅིག །སེམས་ཅན་ཕན་པར་བརྩོན་པས་བཞུགས། །དེར་
ནི་དགེ་སློང་མཆོད་ལ་ཆགས། །ཁྱིམ་བདག་ཁྱིམ་དུ་ཞུགས་པ་ན། །དབུལ་པོ་ཞེས་པའི་དབུལ་
པོ་ཡིས། །ཤུགས་རིངས་ཕྱུང་ནས་རབ་བསམས་པ། །གང་ཞིག་སྐལ་བ་དམན་པ་ཡིས། །དགེ་
སློང་གཅིག་ཀྱང་མགྲོན་མ་གཉེར། །ཤིན་ཏུ་དབུལ་ལས་དགེ་བ་ཡི། །བྱ་བ་བཏང་བ་བདག་
་་་་་་
221

མཛད་བརྒྱ་དཔག་བསམ་འཁྲི་ཤིང་་
འདྲ་དམན། ། ངག་ཚད་ཚིག་ནི་མཚམས་སྦྱོར་རྣམས་ལ་རིགས་པ་ཡོད་མིན་ཞིང་། །བྱ་བ་
ཉམས་ཤིང་བྱེད་པ་དང་བྲལ་དེ་ཉིད་དམན་གྱུར་པ། །ཐ་སྙད་ཀུན་ལས་ཕྱི་རོལ་གྱུར་ཅིང་དོན་
དང་བྲལ་བ་ཡི། །སྒྲ་རྣམས་བཞིན་དུ་སྐྱེས་བུ་རྣམས་ཀྱི་སྐྱེ་བོས་དོན་བྱ་ཡིན། །འདི་བསམས་མེ་
ཡིས་ཟིལ་གནོན་ཅིང་། །ནོར་གྱིས་དམན་ཞིང་སྨོད་བྱེད་པ། །དེ་ལ་ལེགས་བྱས་སྐུལ་བྱེད་
པའི། །ལས་པས་མངོན་དུ་ཕྱོགས་ཏེ་སྨྲས། །ནོར་གྱིས་དམན་པ་ཁྱོད་ཀྱིས་ཀྱང་། །སྐྱེ་བ་་
གཞན་དུ་དགེ་ཐོབ་སླད། །ཇི་ཞིག་ལྟར་ཡང་དགེ་སློང་ནི། །གཅིག་ཀྱང་ཅི་སླད་མགྲོན་མི་
གཉེར། །ཞེས་པ་དེ་ཡིས་བརྗོད་པ་ན། །ཟུག་རྔུ་ཟུག་པ་སླར་བསྣུན་བཞིན། །དགེ་སློང་ཞལ་
ཟས་མ་འབྱོར་བས། ། དེ་ནི་ མཆོག་ ཏུ་ གདུང་བར་འགྱུར། །ཚོང་དཔོན་ཁང་པར་ཇི་ ཞིག་
ལྟར། 'བཀྲེས་པས་ཡོངས་ཉེན་དེ་སོང་ནས། །འབད་པས་ཤིང་ནི་གཅོད་པ་ཡི། །ལས་ཀྱིས་
རིན་གྱི་ཆ་ཤས་ཐོབ། །དེ་ཡི་ཆུང་མའི་དག་པའི་འབྲས། །དེ་ཉིད་དུ་ནི་གྲུབ་བྱས་ནས། །དེ་
ཡིས་གླ་རྔན་ཆ་ཤས་ཐོབ་ །གུས་པས་རྗེ་བོ་དག་ལ་ཕུལ། །དེ་ནས་དད་པས་དགེ་སློང་གི། །
ཟས་ནི་བསྒྲུབ་པར་བརྩོན་གྱུར་པ། །སྙིང་སྟོབས་དག་པ་དེ་ཡིས་ནི། །རྗེས་སུ་སྒྲུབ་བྱེད་བརྒྱ་
བྱིན་གྱུར། །མཛའ་བོ་བརྒྱ་བྱིན་གཟུགས་བསྒྲིབས་པས། །ལྷ་ཡི་བཟའ་བ་ཁ་དོག་དང་། །དྲི་
དང་རོ་ལྡན་བསྒྲུངས་པའི་ཚེ། །དངུལ་པོས་དགེ་སློང་རྙེད་མ་གྱུར། །འབྱོར་ལྡན་ལོངས་སྤྱོད་
ཕྱུག་པ་ཡིས། །གྲོང་པ་རྣམས་ཀྱི་སྔོན་དུ་ནི། །དགེ་སློང་མགྲོན་གཉེཪ་སྡུག་བསྔལ་ལས། །
དབུལ་པོ་འཆི་བ་རྩོམ་པར་གྱུར། །དེ་ལ་བརྩེ་བས་བཅོམ་ལྡན་འདས། །འོད་སྲུངས་རང་ཉིད་
མངོན་ཕྱོགས་ཏེ། །དག་ཅིང་གྲུབ་པ་ཡོངས་མཁྱེན་ནས། །ཞལ་ཟས་རབ་ཏུ་བླང་བ་མཛད། །
བཅོམ་ལྡན་འདས་ཀྱི་ཞལ་ཟས་བདག ། དབུལ་ཞེས་རྒྱལ་པོས་ནོར་རྣམས་ཀྱིས། །རབ་ཏུ་
འབད་པས་གསོལ་བཏབ་ཀྱང་། །དབུལ་པོས་ངེས་པར་ཁས་མ་བླངས། །དེ་ནས་བཅོམ་ལྡན་
མཆོད་བྱས་ཏེ། །དེ་ཡིས་སྨོན་ལམ་རབ་ཏུ་བཏབ། ་ཡོན་ཏན་ནོར་ནི་ཡང་དག་རྫོགས། །
དབུལ་ལ་དྲིན་པར་བདག་གྱུར་ཅིག ། འོད་སྲུངས་རང་གི་གནས་གཤེགས་ཤིང་། །ལྷ་དབང་
མཐོ་རིས་སོང་བའི་ཚེ། ་ ལྷ་ཡི་རིན་ཆེན་ཐམས་ཅད་ཀྱིས། །དབུལ་པོའི་ཁྱིམ་ནི་ཁེངས་པར་
གྱུར། ‘དེ་ནས་བརྒྱ་བྱིན་བཀའ་ལས་ནི། །དེ་ཡི་ཁང་པ་སྐྱེད་ཚལ་མཛེས། །བི་ཤྭ་ཀརྨས་རིན་
ཆེན་གྱི། །ཀ་བས་རྣམ་པར་བརྒྱན་པ་བྱས། །དྲི་མེད་དབང་ཕྱུག་ཡང་དག་ཐོབ། །དེ་ཡིས་
ཞག་བདུན་འོད་སྲུངས་ནི། དགེ་སློང་ཀུན་དང་བཅས་པ་དག ། འབྱོར་པ་ལོངས་སྤྱོད་
རྣམས་ཀྱིས་མཆོད། །གང་གི་ཁྱིམ་ནི་བུད་མེད་བཀྲེས་པས་རིད་ཅིང་བུ་ཚ་ངུ་ལ་སློང་རྣམས་
ཀྱིས། །སྒོ་ནི་ཡོངས་དོར་ཁྲི་སྟན་སྲེ་མོག་ཕྲེང་ལྡན་གཡོ་མེད་ཟུར་ན་སྦྲང་བུ་སྒྲོགས། །བྱི་བའི་
ཕྲུག་གུ་དག་ནི་ཐབ་ཏུ་ཉལ་ཞིང་ངུ་འབོད་གཞན་པ་བཞིན་གྱུར་པ། །དེ་ཡི་དཔལ་ནི་མི་བདག་
ཆགས་པའི་གནས་ཉིད་དག་གིས་སུ་ཞིག་མཚར་མི་བྱེད། །སྦྱིན་པའི་མཐུ་ནི་བདུད་རྩི་ལྟར།
དག་པ་དེ་ཡིས་དབུལ་པོ་ནི། །སྐྱེ་བ་གཞན་དུ་མཁས་པ་ནི། །ཐོབ་ནས་དགྲ་བཅོམ་ཉིད་དུ་
གྱུར། ། དེ་ལྟར་ཀུན་རིག་ཡོན་ཏན་ལ་གུས་པས། ། མཁས་པའི་སྐྱེ་བ་སྔ་མར་བྱུང་བ་་་་་་་་་
།
222

ཡལ་འདབ་བཞི་བཅུ་རྩ་གཉིས་པ། མཁས་པའི་རྟོགས་པ་བརྗོད་པ།
གསུངས། །རྣམ་དག་སྤྲིན་པའི་བསོད་ནམས་དགེ་ལ་འོས། །ངེས་པར་བཟུང་ནས་དགེ་སློང་
ཚོགས་དེས་བསྔགས། །
ཞེས་པ་དགེ་བའི་དབང་པོས་བྱས་པའི་བྱང་ཆུབ་སེམས་དཔའི་རྟོགས་པ་བརྗོད་པ་་
དཔག་བསམ་གྱི་འཁྲི་ཤིང་ལས་མཁས་པའི་རྟོགས་པ་བརྗོད་པའི་ཡལ་འདབ་སྟེ་བཞི་བཅུ་རྩ་
གཉིས་པའོ། །